**Ministru kabineta noteikumu „Noteikumi par valsts drošības iestāžu izdienas pensijas saņēmēja apliecību” projekta sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Valsts drošības iestāžu amatpersonu izdienas pensiju likuma 15.panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2015.gada 17.jūnijā stājās spēkā Valsts drošības iestāžu amatpersonu izdienas pensiju likums (turpmāk – Likums), kura 15.panta otrā daļa noteic, ka izdienas pensijas saņēmēja apliecības (turpmāk – apliecība) izsniegšanas un anulēšanas kārtību, kā arī paraugu nosaka Ministru kabinets. Saskaņā ar Likuma Pārejas noteikumu 2.punktu attiecīgie Ministru kabineta noteikumi izdodami līdz 2015.gada 1.septembrim.  Valsts drošības iestāžu likuma 11.panta pirmā daļa nosaka, ka valsts drošības iestāžu (turpmāk – VDI) kopumu veido Satversmes aizsardzības birojs (turpmāk – SAB), Militārās izlūkošanas un drošības dienests (turpmāk – MIDD) un Drošības policija (turpmāk – DP). Ar Likumu tiek nodrošinātas Valsts drošības iestāžu likuma 23.pantā noteiktās VDI amatpersonu tiesības uz izdienas pensiju.  Līdz Likuma spēkā stāšanās brīdim tiesības uz izdienas pensiju bija nodrošinātas tikai SAB amatpersonām - Satversmes aizsardzības biroja amatpersonu izdienas pensiju likumā - un DP amatpersonām - likumā „Par izdienas pensijām Iekšlietu ministrijas sistēmas darbiniekiem ar speciālajām dienesta pakāpēm” (tām DP amatpersonām, kurām ir speciālās dienesta pakāpes). Savukārt Militārpersonu izdienas pensiju likums attiecās tikai uz tām MIDD amatpersonām, kuras ir no Nacionālajiem bruņotajiem spēkiem uz MIDD pārvietotie karavīri. Līdz ar to MIDD amatpersonas, kuras nav karavīri, kā arī DP amatpersonas, kurām nav speciālās dienesta pakāpes, bija vienīgās VDI amatpersonas, kurām saistībā ar nepilnīgo normatīvo regulējumu netika nodrošinātas tiesības uz izdienas pensiju.  Ar Likuma spēkā stāšanos šī nepilnība tika novērsta, nosakot visu VDI amatpersonu tiesības uz izdienas pensiju. Ar Likuma spēkā stāšanos spēku zaudēja Satversmes aizsardzības biroja amatpersonu izdienas pensiju likums.  Projekts paredz, ka apliecību personai izsniedz valsts drošības iestāde, no kuras persona atvaļināta no dienesta vai atbrīvota no darba. Tā kā no DP atvaļinātajām vai atbrīvotajām amatpersonām izdienas pensiju izmaksā Valsts sociālās apdrošināšanas aģentūras (turpmāk – aģentūra) slepenības režīma struktūrvienība, projektā noteikts tās pienākums informēt DP par lēmumu piešķirt izdienas pensiju attiecīgajai personai, pamatojoties uz kuru DP personai izsniedz apliecību.  Vienlaikus projekts nosaka:   * personas veicamās darbības un iesniedzamos dokumentus apliecības saņemšanai, tajā skaitā atkārtotai saņemšanai; * apliecības izsniegšanas kārtību; * apliecības derīguma termiņu, kurš ir noteikts līdz dienai, kad persona sasniegusi likumā "[Par valsts pensijām](http://likumi.lv/ta/id/38048-par-valsts-pensijam)" noteikto vecuma pensijas piešķiršanai nepieciešamo vecumu (pēc projekta ieviešanas plānots slēgt starpresoru vienošanos starp VDI un aģentūru par informācijas apmaiņu, kurā cita starpā paredzēts noteikt, ka aģentūra ziņo SAB un MIDD par attiecīgās personas vecuma pensijas piešķiršanai nepieciešamā vecuma sasniegšanu); * apliecības paraugu; * apliecību reģistrēšanas kārtību.   Tāpat projektā noteikts, ka personām, kurām izdienas pensijas izmaksā saskaņā Satversmes aizsardzības biroja amatpersonu izdienas pensiju likumu, izsniegtās apliecības ir derīgas un izmantojamas arī pēc projekta ieviešanas. |
| 3. | Projekta izstrādē iesaistītās institūcijas | Projektu izstrādāja neformāla VDI pārstāvju darba grupa. |
| 4. | Cita informācija | Nav. |
|  | | |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kurām ir piešķirta izdienas pensija saskaņā ar Likumu. |
| 2. | Tiesiskā regulējuma ietekme uz tautsaimniecību un administratīvo slogu | Projekta ieviešana tautsaimniecību neietekmēs.  Ieviešot projektu, administratīvais slogs palielināsies minimāli, jo:  - būs nepieciešams izsniegt apliecības no MIDD un DP atvaļinātajām vai atbrīvotajām personām, kurām ir piešķirta izdienas pensija saskaņā ar Likumu; šo papildus uzdevumu MIDD un DP īstenos piešķirtā budžeta ietvaros, izmantojot esošos cilvēkresursus. Tā kā tiek prognozēts, ka 2015. un turpmākajos gados izdienas pensiju pieprasīs un tā tiks piešķirta ne vairāk kā trīs no MIDD atvaļinātām amatpersonām un ne vairāk kā četrām no DP atvaļinātajām amatpersonām (gadā), plānotā projekta ietekme uz administratīvo slogu ir nebūtiska;  - no SAB atvaļinātajām vai atbrīvotajām personām apliecību izsniegšanas kārtība netiks mainīta. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nav plānota, ņemot vērā projekta būtību. Tas paredz izmaiņas attiecībā uz konkrētu personu loku – personām, kurām piešķirtas izdienas pensijas saskaņā ar Likumu. Šīs izmaiņas sabiedrību kopumā neietekmēs. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VDI. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes resursu ietvaros. Jaunu institūciju izveide, esošo institūciju likvidācija vai reorganizācija nav nepieciešama.  Projekts neietekmēs institūciju cilvēkresursus. |
| 3. | Cita informācija | Nav |

*Anotācijas III, IV un V sadaļa – Noteikumu projekts šīs jomas neskar.*

Aizsardzības ministra vietā

Ekonomikas ministre                     D.Reizniece-Ozola

Vīza: Valsts sekretāra p.i.                                                                              I.Dreģe

19.08.2015. 15:03

776

Linda Masāne

tālr.: 67177804

fakss: 67177878

e-pasta adrese: linda.masane@midd.gov.lv